​​ແຜ່ນດິນ​ໄຫວຂະໜາດໃຫຍ່ ເຮັດໃຫ້ 5 ຄົນ ເສຍຊີວິດ ໃນເມັກຊິໂກ
ມັນ​ເປັນ​​ແຜ່ນດິນ​ໄຫວ​ຂະໜາດ​ໃຫຍ່. ​ມັນ​ມີ​ລະດັບຄວາມ​ແຮງ ທີ່​ໃຫຍ່​ກວ່າ ​ເຫດແຜ່ນດິນ​ໄຫວ ​ທີ່​ຊາວ​ເມັກ​ຊິ​ໂກ​ເຄີຍ​ໄດ້​ເຫັນ​ມາ​ ໃນ​ປີ 1985 ນັ້ນອີກ.
ປະທານາທີບໍດີຂອງເມັກຊິໂກ ກ່າວໃນວັນສຸກມື້ນີ້ວ່າ ແຜ່ນດິນໄຫວທີ່ໄດ້ເຮັດໃຫ້ ເຮືອນຊານພັງລົງ ໃນຕອນແລງວັນພະຫັດວານນີ້ ຢູ່ໃນລັດ Chiapas ທາງພາກໃຕ້ ຂອງປະເທດນັ້ນ ໄດ້ເຮັດໃຫ້ຄົນເສຍຊີວິດຫ້າຄົນ ແລະເປັນເຫດແຜ່ນດິນໄຫວທີ່ ມີຄວາມແຮງສຸດ ທີ່ໄດ້ເກີດຂຶ້ນໃນປະເທດດັ່ງກ່າວ ໃນຮອບ 100 ປີຜ່ານມາ ທ່ານ ເວົ້າວ່າມັນໃຫຍ່ກວ່າເຫດແຜ່ນດິນໄຫວທີ່ເກີດຂຶ້ນຢູ່ໃນປີ 1985 ທີ່ໄດ້ເຮັດໃຫ້ຄົນ ເສຍຊີວິດເປັນຫລາຍໆພັນຄົນນັ້ນ ທ່ານ Enrique Pena Nieto ເວົ້າວ່າແຜ່ນດິນໄຫວດັ່ງກ່າວ ມີຄວາມແຮງ 8 2 ຊຶ່ງ ເປັນລະດັບທີ່ສູງກວ່າຄວາມແຮງ ທີ່ວັດແທກໂດຍອົງການສໍາຫລວດທໍລະນີວິທະ ຍາຂອງສະຫະລັດທີ່ບັນທຶກວ່າ ມີຄວາມແຮງໃນລະດັບ 8 1 ນັ້ນ ທ່ານກ່າວເພີ້ມວ່າ "ມັນເປັນເຫດແຜ່ນດິນໄຫວມີຂະໜາດໃຫຍ່ " "ມັນມີລະດັບ ຄວາມແຮງທີ່ໃຫຍ່ກວ່າ ເຫດແຜ່ນດິນໄຫວ ທີ່ຊາວເມັກຊິໂກເຄີຍໄດ້ເຫັນມາໃນປີ 1985 " ອີງຕາມສູນເຕືອນໄພຟອງຊູນາມິມະຫາສະໝຸດປາຊີຟິກ, ແຜ່ນດິນໄຫວດັ່ງກ່າວໄດ້ ເຮັດໃຫ້ມີຟອງຊູນາມິ ທີ່ມີຄວາມສູງ 1 0 ແມັດ ຍັງບໍ່ທັນມີການກ່າວອ້າງເຖິງຄວາມ ເສຍຫາຍທີ່ເກີດຈາກຟອງຊູນາມິ ນີ້ເທື່ອ ທ່ານ Rodrigo Soberanes ທີ່ອາໄສຢູ່ໃກ້ເຂດ San Cristobal de las Casas ຂອງລັດ Chiapas ໄດ້ບອກອົງການຂ່າວເອພີວ່າ "ເຮືອນຂອງລາວໄດ້ເຄື່ອນໄປຄື ກັນກັບການຫຍໍ້າຊວິງກົມ " ທ່ານ Manuel Velasco ຜູ້ປົກຄອງລັດ Chiapas ກ່າວຢູ່ໃນໂທລະທັດວ່າ "ບ້ານ ເຮືອນ, ໂຮງຮຽນ ແລະໂຮງໝໍ ໄດ້ຮັບຜົນກະທົບ" ຈາກການທໍາລາຍຂອງເຫດແຜ່ນ ດິນໄຫວນີ້ ແຜ່ນດິນໄຫວດັ່ງກ່າວໄດ້ພາໃຫ້ເກີດຄວາມສັ່ນສະເທືອນໄປໄກຈົນຮອດນະຄອນ Mexico City ແລະ Guatemala City ຜູ້ຢູ່ອາໄສໃນນະຄອນຫລວງຂອງເມັກຊິ ໂກ ໄດ້ພາກັນອອກໄປຢູ່ຕາມຖະໜົນ ຫລາຍຄົນກໍຍັງນຸ່ງຊຸດນຸ່ງນອນຢູ່ ຍ້ອນຢ້ານ ວ່າ ຕຶກຕ່າງໆຈະພັງລົງ ທ່ານ Luis Carlos Briceno, ນັກສະຖາປະນິກ ທີ່ໄປທ່ຽວໃນ Mexico City ເວົ້າວ່າ "ຂ້ອຍບໍ່ເຄີຍໄປບ່ອນໃດທີ່ເຫັນວ່າແຜ່ນດິນໄຫວຫລາຍປານນີ້ຈັກເທື່ອ ທໍາອິດຂ້ອຍຫົວຢູ່ ແຕ່ວ່າເມື່ອຂ້ອຍເຫັນໄຟດັບແລ້ວ ຂ້ອຍກໍບໍ່ຮູ້ວ່າຈະເຮັດຈັ່ງໃດ "ຂ້ອຍເກືອບລົ້ມລົງ " ທ້າວ Cristian Rodriguez, ຄົນຂັບລົດ Uber ຢູ່ນະຄອນ Mexico City ເວົ້າວ່າ "ຂ້ອຍກໍາລັງຂັບລົດຢູ່ ຕອນທີ່ດິນເລີ້ມສັ່ນສະເທືອນນັ້ນ ລົດກໍໂຍກໄປໂຍກມາ " ລະບົບເຕືອນໄພຟອງຊູນາມິ ແຈ້ງວ່າເຫດແຜ່ນດິນໄຫວດັ່ງກ່າວພາໃຫ້ເກີດການນາບຂູ່ຂອງຟອງຊູນາມິ ຕໍ່ຫລາຍໆປະເທດໃນທະວີບອາເມຣິກາກາງ ຊຶ່ງລວມມີ ກວາເຕມາລາ, ຮົງດູຣາສ, ເມັກຊິໂກ, ແອລຊານວາດໍ, ແລະໂຄສຕາຣິກາ ທີ່ເປັນປະເທດທີ່ມີຊາຍຝັ່ງທະເລຕິດກັບມະຫາສະໝຸດປາຊີຟິກນັ້ນ ສູນດັ່ງກ່າວເວົ້າວ່າ ການນາບຂູ່ດັ່ງກ່າວ ຍັງຖືກປະເມີນຢູ່ທີ່ຮາວາຍ ເກາະ Guam ແລະເກາະອື່ນໆ ໃນມະຫາສະໝຸດປາຊີຟິກ ແຜ່ນດິນໄຫວດັ່ງກ່າວນີ້ ມີຈຸດສູນກາງ 120 ກິໂລແມັດ ຢູ່ທາງພາກຕາເວັນຕົກສຽງໃຕ້ຂອງເມືອງ Tres Picos ປະເທດເມັກຊິໂກ ເມືອງ Tres Picos ແມ່ນຕັ້ງຢູ່ປະມານ 1,000 ກິໂລແມັດ ທາງພາກຕາເວັນອອກສຽງໃຕ້ຂອງນະຄອນເມັກຊິໂກຊີ້ຕີ້